LidanRubinov/Halacha-QA huggingface dataset:
שאלה: אמונה: יש לי חבר בחור פשוט שמשתדל לקיים תורה ומצוות מסורתי לא בעל חזות דתית הוא חוזר בתשובה. הוא דו מיני נמשך לבנים ובנות כמו כמעט כל הומו הוא חבר באתר הכרויות לגברים.שם מכירים אנשים וגם נפגשים. כמובן שאתר זה ברובו נועד לגברים שמחפשים לפגוש גברים לכל מיני מטרות ולאו דווקא טהורות ( ויש שם גם דתיים כי לצערנו יש גם הומואים דתיים). השאלה שלי היא כזו הוא הציג בכרטיס שלו שם תמונת פרופיל שלו עם טלית ותפילין ורשם בכרטיס שלו דברי מוסר והסבר על תשובה סליחות ראש השנה וכיפור. הוא לא ציין בכרטיס שלו שהוא מחפש משהו מיני או להפגש עם גברים רק מה שנקרא רצה קצת לעורר מוסר בלב האנשים שם. האם יש בזה חילול השם שבאתר כזה יש לו תמונה עם טלית ותפילין? כי הבנתי ממנו שאנשים התפעלו לטובה וזה עורר אצלהם אולי איזה ניצוץ. למרות שאחרים חשבו שזה לא המקום לשים תמונה ודברי תורה באתר של הכריות גברים לצורך משכב זכר או שאר דברים בעניין. למרות שיש שם אנשים שרק מדברים ומחליפים חוויות. מה כבודו חושב האם עליו להוריד את התמונה ואת דברי התורה או דווקא להשאיר ולחזק אנשים שחלקם רחוקים מהיהדות.? גמר חתימה טובה
תשובה: יש מציאות, ויש מה שאני אגיד על המציאות. עכשיו, כשאני כותב את התשובה- אור בחוץ, השמש זורחת, ונראה שעכשיו יום. אם אני אגיד שנראה לי שעכשיו לילה, זה ישנה משהו? בוודאי שלא. אינני יודע מה הפרסום שלו גרם. יכול להיות שהוא גרם חילול השם, ויכול להיות שהוא גרם קידוש השם, ויכול להיות שהוא גרם גם זה וגם זה. זה מה שחשוב, ולא חשוב מה שאני אגיד אם זה חילול השם או לא. שנה טובה.
שאלה: כשרות: כבוד הרב אני מדריך מזה מספר שנים באיל"ן, ובשנתיים האחרונות אני מדריך נער נכה ממוצא ערבי. בשבוע שעבר הייתי עם עוד חבר אצלו בבית, וקבענו לפני כן שנאכל רק מדברים סגורים בעלי הכשר. אבא שלו במהלך הערב הוציא אבטיח חתוך, וחבר שלי אכל בטענה שאין עניין של כשר או לא כשר כאשר מאכל קר נחתך בסכין. אני לעומת זאת לא אכלתי מחוסר ידע בהלכה, וגם כי לא רציתי חס ו ליפול בזה. רציתי לשאול מה ההלכה לגבי זה? האם החבר צודק ואפשר לאכול מבלי לחשוש? נשמע קצת תמוה. ושנה טובה!
תשובה: חברך כנראה צדק במקרה זה, אם כי יכולות להיות בעיות כשרות רבות באכילה בבית של נכרי. במקרה זה, מכיוון שמדובר באוכל טבעי שלא בושל, והוא קר   המאכל עצמו מותר. (ייתכנו אמנם במקרים אחרים, בעיות של תרומות ומעשרות, אולם קשה להניח שהן קיימות במקרה שלך). גם הסכין שחתכו בה את האבטיח, אף על פי שהסכין אינו כשר, אולם מכיוון שחתכו את האוכל קר   אין הסכין מבליע איסור.
שאלה: חלומות: כבוד הרב ביום שישי האחרון (ראש השנה) חלמתי שנפלו לי שתי שינים ואני אספתי אותם. בבוקר התעוררתי בפחד כיוון שאני יודעת שלחלום על שיניים נופלות זה מסמל מוות. ברצוני לדעת מה אוכל לעשות כדי לכפר ולשכוח את החלום. ב
תשובה: מי קבע ששיניים נופלות זה מוות? אדרבה זה מסמל הגעה של חיים חדשות של שיניים טובות יותר שיני בשר. את לא צריכה לעשות כלום פשוט לא להתייחס חלומות שווא ידברו.
שאלה: מציאות ה : לכבוד הרב, אין הוכחה חותכת למציאות הבורא ויש חילול ה נוראי (מצד רבנים, "סתירות" בתורה (למרות ההסברים) ועוד). מניין לי להאמין? לא מתאים לי לשמוע שיעורים ולהיסחף. שלמות ויופי בתורה? אולי מחכמת חכמינו ולא אלוקי?
תשובה: נא לעיין בקישור המצ"ב
שאלה: כיבוד הורים עד היכן? ושידוכים.: שתי שאלות: 1. בעניין שידוכים. הכרתי לאחרונה בחור בגילי למטרת היכרות וחתונה. התחלנו בשיחת היכרות קצרה וטכנית והתקדמנו לעניינים קצת יותר עמוקים. הגענו לשלב התמונה. ופה הוא החליט שבגלל שאני אוספת את השיער שלי הוא אומר שהוא לא רוצה להמשיך. כי לדעתו אישה זה שיער. הסברתי לו את המקום שלי, מבחינת צניעות וכו. וזה לא עזר. הוא גם הוסיף שכדאי שאתייעץ עם רב אם בפגישות שידוכים כדאי לי לנהוג אחרת בשיער שלי. מה דעת הרב בנושא? 2. בעניין כיבוד הורים. יש לי ב"ה משפחה טובה. אמא שלי לא שומרת שבת כהלכתה. מאוד מכבדת את השבת, לא עושה דברים חיצוניים שהם חילול שבת אבל כן מדליקה ומכבה אורות שונים, מזגן ועוד דברים שונים בשבת. כיצד אני צריכה לנהוג כשאני רואה את זה? מה לומר? איך להתנהג? האם להתעלם?
תשובה: 1.אם הוא טוען שאישה זה שיער, כדאי באמת לעזוב אותו. 2. מצווה וחובה שלא לומר דבר שאינו נשמע,ולכן אם אין סיכוי שהיא תקשיב יש להתעלם.
שאלה: אבולוציה: את השאלה הייתי רוצה להפנות לרעיון התפתחות כדור הארץ בצורה הטבעית ולאו דפקה על ידי מתכנן. יש הוכחות מדעיות(ומדעיות זה אומר שכמו שאני סומך על הרפואה שתטפל בי ככה אני צריך לסמוך על הוכחות אלו)שחיו מיני אדם שונים שלאט לאט התפתחו להיות מין האדם שלנו שנקרא "הומוספיאנס" ושמינים אלו חיו כבר אלפי שנים והיה להם דרכי התפתחות בדרכים שסותרות לגמרי את הדת(ונכון שבדור שלנו כמו בכל דור הדת מנסה להתאים את עצמה להוחכות הקיימות). יש סקירה מאוד יפה על הדתות השונות כולם ועל איך שהם הושפעו מדברים שונים בסביבה ובקיצור לראות איך הם ממש בריאה אנושית. ובכל מקרה כל דת וגם לענינינו הדת היהודית פשוט נראית כל כך זניחה ביחס להתפתחות החשובה באמת שהיא המדע ולא התפתחות השאלות והתשובות של אם יש לי מיים בכוס אז האם מותר לי בשבת לשים בה מיים רותחים.כאילו את מי זה מעניין??? והשאלה יכולה להמשך לעוד מממללה שאלות,אבל פשוט חפרתי כבר ויש כל כך הרבה דברים שלא מסתדרים בדת בלי סוף. שלך-יוצא בשאלה(וממש לא מרגיש אשם בכך).
תשובה: מי אמר שהיהדות סותרת את האבולוציה? נשברו על כך הרבה קולמוסים. מבחינת התורה הסיפור על האדם מתחיל לפני כ6000 שנה, אך מי אמר שלא לא התפתח בצורה אבולוציונית, והמשמעות של הבריאה היא אותו תהליך אבולוציוני? הרב קוק כתב כבר הרבה שהתורה לא תלויה כלל בהשקפה המדעית שדרך אגב עוד יכולה להשתנות עם התקדמות המדע. אין כל סתירה ביניהם. היהדות מאמינה בפרטים כיוון שהם בסופו של דבר מרכיבים את המכלול של חיי האדם. מדברים קטנים ושימת לב לפרטים הקטנים יוצאים דברים גדולים. דרך אגב את מי מעניין אם שכחת נקודה בכתובת מייל?.
שאלה: אופניים ביום הכיפורים: בני בן החמש היום בבוקר מאוד שמח בהשבוע זה יום הכיפורים והוא יכול לרכוב באופניים. על פי דיני שבת חל איסור רכיבת על אופניים על מנת למנוע תיקון תקלה שעלולה לקרות. אני רואה המון ילדים, גם חופשי כיםה וציציות, רוכבים על אופניים ביום הכיפורים. האם יש פה איזושהי הקלתת דין וכן מותרצו רכיבת אופניים ביום הכיפורים?
תשובה: מבחינת איסור לעשות מלאכה, לא שונה יום כיפור מיום שבת. רכיבה באפנים בשבת נאסר למבוגרים. רכיבה של ילדים על אפנים של ילדים (תלת אופן) מותרת. ציטוט: "והנה אם מדובר בילדים גדולים, שכבר הגיעו ל"גיל חינוך", כלומר, בני שש או שבע שנים, בלאו הכי יש לאסור עליהם ליסוע בשבת באופניים, שהרי יש לחנכם למצוות כמו הגדולים. אבל ילדים קטנים יותר, שעדיין לא הגיעו לגיל חינוך, וברצונם ליסוע על אופנים עם שלשה גלגלים (תלת אופן), כתבו כמה מגדולי האחרונים שיש להקל בזה בשבת, מכמה טעמים. (חזו"ע שבת ח"ד עמוד מג). הלכה יומית עיין גם
שאלה: בית ספר חילוני: אנו משפחה דתית גרים במושב, בננו הבכור בכיתה י לא שומר מצוות ומתעקש מאוד שנעביר אותו לתיכון חילוני (אורט ימי). האם עלינו למלא אחר מבוקשו או לשלוח אותו בניגוד לרצונו למסגרת דתית?
תשובה: שאלות עדינות מעין אלו מחייבות מעורבות הרבה יותר עמוקה במשפחה שלכם, היכרות עימה, יכולת השתלבות בתוכה וכדו. את כל זה אין לי, ואני לא יכול אפוא לדעת מהי ההדרכה הנראית נכונה במצב שלכם. אומר לכם אפוא דבר אחד כללי שלמדתי מניסיוני: אי אפשר לכפות ילד ללמוד במקום בו הוא לא רוצה ללמוד, וזה לא יעשה אותו דתי. מה שנכון בדרך כלל לעשות הוא להגיע עם הילד לשיח כן ואמיתי, בנוסח: "כיוון שזה מה שאתה רוצה - אנחנו מכבדים את הרצון שלך, ואתה תלמד איפה שאתה רוצה. אולם דווקא משום כך אנחנו מבקשים ומציעים כי יהיה משהו משמעותי שאתה כן תשמור בעולמך הדתי - תפילין, כשרות, וכדו  - בשל החשיבות הגדולה שאנחנו רואים בכך, ובהמשך המסורת. תבחר אתה". ובדרך של שיח כזה בדרך כלל ניתן להשיג הרבה יותר. האם אתם יכולים ללכת בדרך זו?
שאלה: היריון משני גרושים (נשואים לשעבר ביחד): אני מכיר זוג שהיו נשואים ולאחר כמה שנים התגרשו. אחר כך הם עברו חזרו לגור יחד ומנהלים חיי נישואין ללא נישואין. האישה עכשיו בהיריון, חודשיים לפני לידה. אני חושש בשביל הילד- האם התינוק יחשב ממזר? האם ישנו איסור כלשהו לכניסה להיריון מזוג כזה?
תשובה: הילד שלהם לא יחשב ממזר. יש איסור להחזיר גרושה רק אחרי שהתחתנה או נבעלה לאחר. גם מי שהחזיר גרושתו במצב כזה ולכן חי איתה באיסור - ילד שנולד להם איננו ממזר. כל זוג שחי ללא קידושין, עובר על איסור, גם המחזיר גרושתו חייב לקדשה. עיין גם:
שאלה: טבילה במקווה: אני בחורה רווקה. רציתי לשאול באילו מקרים מתירים לבחורה רווקה לטבול במקווה?
תשובה: בשום מקרה. יש גזרת חכמים שרווקות לא יטבלו במקווה.
שאלה: כשרות: צהרים טובים, יש לי נענע בגינה ואני רוצה להשתמש בה לתה, מה ההגיון בלקנות נענע גוש קטיף מהסופר?
תשובה: תשתמש בנענע מהגינה אך תבדוק אותה טוב טוב שהיא נקיה מחרקים. אם אין לך כח לזה אז תקנה מהסופר.
שאלה: הרואה קרי ביום כיפור: אני בן 34 נשוי 3 קראתי שכל הרואה קרי ביום כיפור צריך לדאוג כל השנה. מכיוון שיש מקרים שיוצא לי קרי לילה במשך השנה, אני דיי בלחץ מיום כיפור. אשמח בבקשה לשמוע את הסברו של הרב על הנ"ל
תשובה: לדעתי יש חוסר הבנה גדול בדורנו לכוונת ח, ואנשים נכנסים להיסטריה ובסופו של דבר נכשלים יותר הפך כוונת ח. ח רצו להרחיק אנשים מהמעשה ולכן דיברו בצורה מאוד חריפה אף שברור שלא התכוונו לפשט המילים העולה מדבריהם. כל כוונתם היא שהאדם ימנע ממעשים שיכולים להביא אותו לדבר זה, למשל מאכלים שיכולים לגרום לש וכדומה. לפני יום כיפור ח רצו לומר שצריך זהירות כפולה ומכופלת. גמר חתימה טובה ראיתי כתבה חשובה בעניין מצרף קישור
שאלה: ביטול גזרות ועוון מהעבר: רציתי לשאול אם תוכל לעזור לי לפתור סוגיה מהעבר. אני לאחרונה מתחזק, מתקרב לדת ומקפיד לשמור על יותר מצוות מבעבר, ובעיקר גם מתחזק בכיוון של בין אדם לחברו, צדק ומוסר. לכן החלטתי לחפש דברים מהעבר שלי שאולי חטאתי, טעיתי ויש מקום לכפר על כך, בלי קשר ליום הכיפורים המתקרב. ואז נזכרתי באירוע שקרה לפני מספר שנים - המשפחה שלי לא הייתה בבית, וארגנתי מסיבה, מפגש קטן של החברים אצלי. אחד החברים הגיע עם בן זוגו (כן, הומואים). אז, זה לא הפריע לי, כל עוד הם לא דיברו איתי על המעשים שלהם, לא גררו אותי ולא השפיעו עלי, אז זה לא שינה לי מה שהם עושים. ובאותו ערב הם נכנסו לחדר אורחים שלנו, וקיימו יחסים, במיטה. לצערי זה היה בהסכמתי, שוב כי אז לא שינה לי מה הם עושים כל עוד זה לא משפיע עלי. מאז עברו כמה שנים, לאחרונה גם קצת התרחקתי מהם, לא דווקא בגלל היותם כאלה אלא בגלל מעבר דירה, וסתם מעגלים חברתיים שונים. והחדר שבו הם היו הפך עכשיו לחדר השינה שלי. ועכשיו כשנזכרתי בזה, חיפשתי דרכים לטהר את החדר. אמנם עברו כמה שנים אבל שווה לנסות. קראתי בחדר את התיקון הכללי, הדלקתי נר וכיוונתי לטיהור החדר מכל דבר טמא שאי פעם בוצע בו, לביטול כל גזרות רעות או אנרגיות שליליות הנמצאות בו, אפילו שמתי בלילה שן שום מאחורי המיטה ובבוקר שרפתי. מאז עברו גם כמה ימי כיפור, אז אני לא יודע אם העוון הזה כבר כופר או לא, אני פשוט לא רוצה שיהיה מצב שתשרה עלי קארמה רעה או בחדר עצמו, וחלילה יפגע לי בזוגיות או משהו אחר (כיום אני רווק). לא יודע אם זה קשור אבל לפני קצת יותר משנה הייתי בזוגיות כמה חודשים טובים, והיינו מקיימים יחסים, לרוב בבית שלה, וכשזה היה בבית שלי אז זה היה בחדר הישן שלי. וכשעברתי לחדר החדש אז היא באה לישון אצלי לילה אחד, והתחלנו בקיום יחסים אבל זה לא צלח. וזו הייתה הפעם היחידה והאחרונה בחדר הזה, כל השאר היו אצלה בבית (לא בגלל שלא הצליח, פשוט היינו נפגשים רק אצלה). עכשיו אני לא רוצה סתם לחיות בסרט או בפחדים בגלל צירוף מקרים כזה או אחר, אני גם מתחיל להרהר ולשקול ברצינות לשמור על טוהרה ולחכות עם קיום יחסים עם בת הזוג הבאה שלי עד לאחרי הנישואין, באמת, אבל קודם כל בע"ה שאמצא בת זוג. אז שאלתי אליך היא אם יש לך עצה או רעיון, אם עלי לעשות דבר מה נוסף כדי לטהר את החדר או לבטל מעלי או מעל הבית כל גזרות או דברים אחרים שליליים, או שאולי אתה חושב שאין כל צורך, שכבר עשיתי מספיק והכל טוהר וכופר? אשמח אם אלה יהיו עצות פרקטיות שאני אוכל לעשות, כיוון שאני לא רוצה שההורים שלי ידעו מהמקרה. וגבר חתימה טובה.
תשובה: השאלה שלך היא דוגמה קלאסית לבלבול של המתחזקים שהופך עיקר לטפל וטפל לעיקר. מי שאשם בזה הוא כל מיני ליצנים שמתחזים לרבנים ומבלבלים את הציבור בהבליהם. שים לב למה אתה מחפש תיקון למשכב זכור שהתבצע בחדרך שלא התבצע על ידך!! אתה מדבר על טיהור החדר וכדומ, אני לא מכיר חששות כאלו בשלחן ערוך, מדובר כאן על חששות קבליים שאולי למי שנוהג במידת חסידות ראוי שיחשוש להם. לעומת זאת אינך מעלה על דעתך שאתה צריך לתקן עוון חמור יותר של קיום יחסים עם חברתך שמסתמא היתה נידה ולא טבלה במקווה שזה איסור כרת!! בקיצור קודם תכפר על עוון נידה, קבל על עצמך כל מה שצריך בעניין ואז כשתגיע לקיום בסיס של כל מצוות לא תעשה ועשה תשלח שוב את השאלה.
שאלה: כשרות ישא ברכה ושוקולד עלית ou חלב ישראל: לרב, א. האם כשרות "ישא ברכה" של הרב רצאבי בדרגת בד"צ גלאט? (עוף או בשר) ב. האם שוקולד עלית בהכשר ou חלב ישראל -מהדרין או רבנות?
תשובה: א. בזמנו לפני כמה שנים הרמה היתה גבוהה מאד מאז הם לא היו מצויים בשטח. כעת כשהם התחילו שוב להופיע בחנויות לא בדקנו אותם אולם יש להעריך שהם נשארו אותה רמה. ב. מה שמיוצר בנצרת עלית הוא רמת מהדרין.
שאלה: תגובה לתשובת הרב צבי יניר: לכבוד הרב צבי יניר, בתגובה לתשובתך על שאלתי: גם לדעת מי שסובר שיש מחלוקת בהל"מ עדיין המחלוקת היא (כפי שהבנתי) בפרטים כמו לדוגמא בשיעורי תורה שמשה קיבל מסיני שצריך שיהיו שיעורים למצוות ולאיסורי התורה וחכמים נחלקו בשיעורים עצמם לגבי כל ענין. אך בתפילין קשה להסביר באופן הזה, וכי מה קיבל משה בסיני בדיוק לגבי תפילין? אולי אפשר להגיד שהיה איזה תכשיט או אביזר קדום מזמן משה רבינו וחכמים בהמשך "עיצבו" אותו בצורה מסוימת? (השאלה ששאלתי בעבר: לאחרונה למדנו בגמרא במסכת מכות דף י"א עמ א שרב העיד על דודו רבי חייא שהיו לו תפילין שתפורין בפשתן ולא בגידין ולמרות שהוא מציין שאין הלכה כמותו, עדיין לא מובן איך לרבי חייא היו תפילין כאלה שהרי הלכה למשה מסיני שתפילין תופרין בגידין ועל הל"מ אין מחלוקת. הבנתי שיש מי שגורס בגמרא שם "ספרי" במקום "תפילין" אך יש גם נוסחאות ישנות מהימנות שגורסות "תפילין" אשמח אם הרב יוכל להרחיב. תשובתך לשאלתי: הקושיה היא רק על הרמב"ם הסובר שאין מחלוקת בהלכה למשה מסיני. כנראה שהרמב"ם גרס אחרת בגמרא כפי שהצעת אם כי לא מצאתי לכך תמיכה בתקליטור כתבי היד שנמצא ברשותי)
תשובה: יש מנגנון תגובות יכולת להגיב שם. אני לא מבין את הקושי. יתכן שלכו"ע הייתה הלכה למשה מסיני שהתפילין צריכים להיות תפורות ונחלקו האם ההלכה היתה תפורות בגידין או בכל דבר או בפשתן וכדומה.
שאלה: בחירת בת זוג: הרב. אני בן 23 הכרתי בחורה לפני בערך 6 שנים ומאז אנחנו בקשר הכרתי אותה שהיא לא הייתה דתיה בשנים האחרונות התחלנו לדבר יותר בכיוון הרציני של החיים והיא החליטה שהיא חוזרת בתשובה,היא הייתה בצבא שנתיים ולאחר מכן הלכה למגרשה במשך שנה,כיום היא עושה מה שהיא יכולה בבית כגון שמירת שבת והכל.הקשר שלנו ממש טוב ואנחנו כבר רוצים להיתמסד רק שיש בעיה אחת,המשפחה שלי,פשוט לא מוכנים לקבל אותה מ2 סיבות, הסיבה הראשונה שהיא באה ממשפחה חילונית,והסיבה השניה היא שהיא מאד מלאה,זה דבר שמפריע גם לי אבל אנחנו מדברים על זה ומנסים לטפל בזה אבל גם עם זה אני מקבל אותה,והמשפחה שלי אפילו לא מנסים לקבל אותה ולדבר איתה ופשוט לא רוצים לשמוע ממנה או עליה.מבחינת הקשר שלי עם המשפחה שלה הוא ממש טוב. אשמח אם הרב יוכל ליעץ לי על פתרונות או דרכים מה לעשות ואיך לדבר עם המשפחה בעניין הזה כדי שיוכלו להכיר אותה כי אני בעיקרון כבר רוצה להיתארס אולי כבר אחרי סוכות אבל אני אפילו לא יודע איך לפנות אליהם,דבר שאני אפילו לא קל לי להביא אותה אלי הביתה.עד היום היא הייתה אצלי 3 פעמים.
תשובה: אתם כבר שש שנים יחד. מתוך כך החלטתם להתחתן. אתה כבר בן 23. אלו עובדות מאוד מוצקות המוכיחות שהדברים נעשים מתוך שיקול ובחירה מודעת. אם למשפחה שלך קשה לקבל אותה בגלל המראה החיצוני שלה זה מעיד על משהו משובש אצלם, לא אצלך. אתה חייב להיות מאוד חזק בהחלטה שלך ובבחירה שלך. אתה צריך להראות למשפחה שלך שאתה שלם עם ההחלטה הזאת. להבהיר להם שזו הבחירה שלך וזה מה שיעניק לך את האושר בחיים. אסור לך לריב עם המשפחה שלך מצד אחד ואסור לך לוותר להם מצד שני. זו דרך קצת מורכבת אבל היא הכי נכונה (ואמתית). הם צריכים להבין ממך שאתה לגמרי סגור על החתונה. אתה בכלל לא מטיל ספק בדבר ולא תלוי באישור שלהם. מצד שני אתה צריך להיות עם המשפחה שלך ביחסים טובים ונעימים. לא להפגין כלפיהם כעס ועצבנות. כדאי שתדבר עם המשפחה שלך על הקשיים שלהם לקבל את ארוסתך. תגיד להם שזה ר ויש לך סבלנות. הם יכולים להתקדם בקצב שלהם. הם צריכים להרגיש שאתה לגמרי סגור בנושא. שאתה בטוח שהם יסכימו לכך אבל אתה לא מלחיץ אותם מכיוון שאתה מבין שהם צריכים לעבור תהליך וזה ר מבחינתך. הבחירה הזאת צריכה לבוא לידי ביטוי בכל עת ובכל שעה. בכל שיחה שלך עם בני המשפחה אתה צריך להבהיר להם שאתה מאוד אוהב אותה. אתה צריך לשתף אותם בחוויות שיש לך איתה ולדבר על כל השמחה והאושר שיש לך בקשר איתה. אתה צריך לדבר אתם על ההחלטה שלכם להתחתן אפילו להתיעץ אתם על המקום שבו כדאי לעשות את החתונה. במקרה שלך אפשר להשתמש בסיסמה: נחישות ורגישות. בהצלחה!
שאלה: תיבוליות קנור: רכשתי מספר תיבוליות של חברת קנור, ואז ראיתי שלחלקם יש בד"ץ ולחלקם כשרות רגילה. האם זה רק ליין שונה או שיש מרכיבים שאינם מהדרין בחלק מהמוצרים שלהם? האם בתיבוליות המזון טחון לגמרי כך שאין חשש תולעים בכל מקרה או שגם בהם יש חשש?
תשובה: את השאלה הזאת צריך להפנות למשגיח של המפעל עצמו, יכול להיות הרבה סיבות לכך.
שאלה: כיפור: ברצוני לדעת אם מותר השנה להכניס את הצום שעה מוקדם יותר ו גם להוציא אותו שעה מוקדם יותר הכוונה בשעה 18:00
תשובה: תחילת הצום וסיומו קשורים למועד שקיעת השמש וצאת הכוכבים. אי אפשר לשנות זאת.
שאלה: איך אני יוצאת מעדה הקראית: אני מצרית ונולדתי למשפחה קראית אבל הם לא מתנהגים כמו העדה הם בכלל לא עושים חגים איתם כלום עכשיו ברבנות עדיין אני חושבת שאני ניחשבת לקראית ואני ממש לא אני רחוקה בכלל מהם וממש לא אוהבת אותם עכשיו אני רוצה לצאת מזה שלא יהיה לי קשר מה אני עושה?
תשובה: השאלה אם את יכולה להתחתן עם יהודי. יש בכך מחלוקת בין אשכנזים וספרדים: הרב עובדיה מתיר לקראים להתחתן (בתנאים מסוימים) בלי גיור. לפי האשכנזים קראי יכול להתחתן רק עם גר. המסקנה היא שתוכלי להתחתן או עם גר או עם ספרדי. עייני שתי תשובות שנכתבו בענין: ובהצלחה!
שאלה: סוג של כישוף: אשמח לתשובה לפני חודש התחתנתי שבוע לפני החתונה התחילו כל מיני שיחות מוזרות אלי ואל ארוסתי הוא בוגד בך היא בוגדת בך לפני כמה ימים שמתי לב למשהו מוזר כל כל ימים שופכים לי על הרכב ועל הרכב של אישתי כל אחד בנפרד קפה נראה לי סוג של כישוף כי אנחנו חודש נשואים וכל יום כל יום רבים עד סף גירושין אשמח אם יש תשובה
תשובה: ההצעה המיידית שלי והיחידה - להפסיק לחשוב בכלל במטבעות של כישוף. יכול להיות שמישהו מתאנה לכם, ואתם צריכים לברר את מקור השיחות הרעות ושפיכת הקפה. אולם, היחסים שביניכם לא קשורים כלל לנושאים של כישוף אלא לדרך שלכם לחיות ביחד. לכו מיידית לייעוץ זוגי כדי שיהיו לכם חיים טובים ומאושרים. זה הדבר שצריך לעשות, ויפה שעה אחת קודם. ושנה טובה
שאלה: כשרות: הטבלתי בלנדר זכוכית ולאחר מכן שטפתי אותו בסקוץ הבשרי. אני רוצה שהבלנדר יהיה חלבי. האם מותר הדבר?לאחר שהוא נשטף בסקוץ הבשרי? אשמח לתשובה בהקדם.
תשובה: שטיפה בסקוטצ  בשרי אינה הופכת כלי לחלבי.
שאלה: הקב"ה לא מקשיב לתפילות שלי: מה יש להקב"ה? לא מקשיב לתפילות שלי. אוהב לעשות לי דווקא. אני באמת מנסה להשלים איתו ועם המצב בכללי, כי, נו, כבר הגענו לר"ה ויו"כ, ואולי הוא באמת יודע מה הוא עושה, אבל באמת למה? נמאס לי מצרות ונסיונות, בא לי חיים טובים ושקטים, עם צרות קטנות ופתירות, שנפתרות מהר. למה לא? כבר אין לי כוחות להתפלל בכלל ולמרות שאני יודעת שאני לא מושלמת ויש לי על מה לחזור בתשובה, גם כשאני לא חוזרת על אותם מעשים הלב שלי כבר לא שם ואני הפכתי להיות מכנית לגמרי. גם כשאני מקשה על אמונה תמימה הפכתי להיות מכנית. כי מה אכפת לאף אחד כבר, אלו החיים והמצב כנראה לא ישתנה לטובה בקרוב. רק מתפללת שלפחות זה יישאר אותו דבר.
תשובה: ולמה לא תגידי את כל הדברים האלה בתפילה שלך? אדרבא, עמדי מול הקב"ה, ופרשי לפניו את התחושות האלה, את השאלות האלה, את האיכפתיות ועם התשובה שלך - ואלה הדברים שאומרים בתפילה לפני ריבונו של עולם. זו תהיה תפילה אמיתית!
שאלה: כשרות: האם מותר לאכול דבר סגור כמו ארטיק או חטיף כשר ממקום שהוא בלי תעודת כשרות? מראש
תשובה: העובדה שהמקום אינו כשר אינה אוסרת את המוצרים האלה מבחינת הכשרות שלהם. מבחינת שיקול הדעת של סיוע למקום לא כשר - תלוי בנסיבות.
שאלה: שואה: אשמח אם תסבירו לי הסבר מפורט לשאלה הזו: מדוע רבני אירופה אסרו על היהודים לעלות לארץ רגע לפני השואה? מדוע רבני הציונות הדתית עברו על האיסור הנ"ל? שאלותיי מקוצרות ומתומצתות אך אשמח לקבל תשובה מפורטת. ב
תשובה: איך אני יכול לשפוט? הם העריכו כי העליה מסוכנת יותר - בעיקר מבחינה רפואית - מכל האלטרנטיבות הקיימות, ועל כן אמרו שלא לעלות. רבני הציונות הדתית סברו אחרת - והורו לעלות. ושלא נדע
שאלה: טבילה במקווה: עברתי ניתוח בעין ויש לי עדשה בעין וכן תפרים. האם זה מהווה חציצה לענין טבילה במקווה? האם ניתן לטבול במקווה לפני יום כיפור?
תשובה: אני מבין שמדובר בטבילת גבר לפני יום הכיפורים. אם מותר לך לטבול מבחינה רפואית - אתה יכול לטבול כך.
שאלה: צומוצ בה"ב: עד כמה שאני יודע צומות בה"ב נערכים בימים ב ה ב הראשונים של חודש מרחשוון ואילו השנה הם מופיעים דווקא בימים ב ה ב השניים של החודש. מדוע??
תשובה: המהרי"ל כותב: "ומנהגנו לקבל תעניות שני וחמישי ושני אחרי סוכות בשבת אחרי ראש חודש מרחשון. אם חל ראש חודש בשבת, מקבלים בשבת שאחריו. ואחרי שבת שבה מקבלים תענית מתענים שני וחמישי ושני". השנה ר"ח חשוון יוצא בשבת  נח. מקבלים התענית בשבת אחריו    לך לך  (ח  חשוון). מתחילים להתענות ביום ב  הסמוך לשבת  לך לך    י  חשוון.
שאלה: נישואים: הבן שלי רוצה להתחתן עם אישה גרושה. הבעיה היא שהוא התחיל לחיות איתה כבר שנים. בהתחלה היא הייתה חייה לבד אבל התברר שעוד קיבלה גט. רק לפני שנה היא קיבלה גט סופית. האם יש פתרון לבני להתחתן איתה על פי ההלכה? ב
תשובה: אישה נשואה ששוכבת עם גבר אחר יוצרת מציאות שנקראת: "אסורה על בעלה ובועלה" אסור לה להיות בקשר אישות עם בעלה ולא עם בועלה לעולם. באפן תקני היא יכולה להתחתן רק אם אדם אחר. לכן בנך לעולם לא יוכל להתחתן עם האישה הזאת. יש לציין שאם יוולדו להם ילדים לאחר שהאישה קבל גט הם לא יהיו ממזרים.
שאלה: הכוונה   הדרכה: אני רוצה להתקרב לדת, גם להאמין יותר בקב"ה, כדי להתחזק ולקבל ביטחון בחיים, וגם כדי ללמוד על הערכים השונים - למשל: לשלוט בכעס שלי, לא לקנא, לשמוח - שתהיה לי שמחת חיים. לאחרונה רכשתי ספרים כמו: בגן האמונה למשל. אני קוראת בספר אבל מתקשה להתרכז - כי המחשבות מציפות אותי, והדאגות מציפות אותי, ולכן אני חושבת שאם תהיה לי הדרכה אנושית, שאוכל לדעת שיש לי את מי לשאול ועם מי לדבר בנושאים - זה יותר יעזור לי. דבר נוסף שמטריד אותי - החלטתי השנה לצום - אחרי מספר שנים שלא צמתי. אני מפחדת שלא אעמוד בצום, שלא אחזיק מעמד ואשבור את הצום. אני רוצה מאוד אבל לא כל כך מאמינה שאני יכולה. אשמח לעצתך בנושאים הללו. אגב, אני מתגוררת במודיעין, ואשמח אם אתה מכיר מישהו י מהאזור שיוכלו לעזור לי. ושנה טובה גמר חתימה טובה!!
תשובה: לענין הצום - חשוב מאוד להצליח לצום. לכן תפחיתי פעילות למינימום ובלבד שתצומי. עדיף שלא תצאי מהבית, אפילו לא לצאת מהמיטה, תעבירי את היום במנוחה מוחלטת. העקר להמשיך לצום. באשר ללימוד - לא לכל אחד מתאים ללמוד מספר. יש כיום מאות ואלפי שעורים באינטרנט. באתרים רבים, שעורים מסגנונות שונים וברמות מאוד מגוונות. תתחילי לגלוש ולבדוק - תמצאי מהר מאוד דברים שמתאימים לך. אפשרות נכונה יותר - "עשה לך רב (או רבנית)". הדרך למצוא מישהו כזה - להתחיל ללכת לשעורים בבתי כנסת שונים. שעורים של רבנים ורבניות - עד שתמצאי את הרב   רבנית שמשמחים אותם ומחזקים אותך. בהצלחה!
שאלה: סוכה בפרגולה: הרב, שאלה לגבי הקמת סוכה בפרגולה. הפרגולה היא בגודל 8X4 כאשר חציה (4X4) מקורה בפלסטיק וחציה (4X4) לא מקורה. האם ניתן להקיף את הסוכה בדפנות ואז לסכך את החלק הפתוח בסכך כשר? וגמר חתימה טובה,
תשובה: אנחנו מתעניינים רק בחלק עם הסכך, הוא הסוכה. החלק השני, המקורה, הוא מעין  חדר  שנמצא סמוך לסוכה. לחלק המסוכך,  הסוכה  צריכי להיות שלש דפנות שמקיפות אותו. הסכך יהיה מונח על שטח ללא קרשים צפופים (הפרגולה שבלי הפלסטיק). יש בענין פרטים שונים, עדיף שתביא למקום מישהו שמבין בהלכות הללו שיראה בעיניו ויחליט.
שאלה: צום כיפור: בלכבוד כבוד הרב אני בהיריון השאלה אם אני צריכה לצום את כל הצום הברזל שלי נמוך הרופא אמר לי לשתות שני כדורי ברזל אם אני לא שותה מים וכדורים יש לי חולשה בכל הגוף כמה השאלה אם אפשר לצום חצי צום
תשובה: בשאלות בריאות צריך להתייעץ עם רופא דתי. כשאין רופא דתי אפשר להתיעץ עם רופא ולהסביר לו שמאוד חשוב לך לצום. אם הרופא יקבע שאת חייבת לקחת את הכדורים ולשתות - תשתי מעט מים בהפסקות (אפשר לשתות 40 מ"ג בהפרש של 9 דקות) זה לא נחשב  שבירת הצום. עייני גם
שאלה: ציפורניים: האם יש איסור לגזוז ציפורניים אחרי השקיעה?
תשובה: וברכת ד  לא נשמע דבר כזה. גמר חתימה טובה יהודה הלוי עמיחי מכון התורה והארץ כפר דרום אשקלון
שאלה: שימוש במד סוכר: ברשותי מד סוכר רציף הנותן תוצאת מדידה בזמן לחיצה על המכשיר שהינו חשמלי,מד סוכר זה מתריע גם על היפוגליקמיה- מצב של רמת סוכר נמוכה- ומדי דקה אוסף מדידה חדשה וגם מראה את כיוון המדידה:בעליה או ירידה תלולה או מאוזנת. שאלתי האם מותר לבדוק תוצאה בשבת או חג ע"י הפעלת תצוגה-אין אפשרות אחרת לבחון תצוגה
תשובה: וברכת ד  מכיוון שמצבך כנראה כחולה שיש בו סכנה, אפשר להתיר פעולות אלו. אם אפשר לעשות את הפעלת הצג או על ידי שעון שבת, או בשינוי בגב האצבע, עדיף. (עיין לב אברהם פי"ג אות רו). כתיבה וחתימה טובה יהודה הלוי עמיחי מכון התורה והארץ כפר דרום אשקלון
שאלה: ח : למה צריך להקשיב לח? האם יש פסוק מפורש בתנ"ך שאומר להקשיב להם?
תשובה: דברים פרק יז: (ח) כי יפלא ממך דבר למשפט בין דם לדם בין דין לדין ובין נגע לנגע דברי ריבת בשעריך וקמת ועלית אל המקום אשר יבחר ידוד אלהיך בו: (ט) ובאת אל הכהנים הלוים ואל השפט אשר יהיה בימים ההם ודרשת והגידו לך את דבר המשפט: (י) ועשית על פי הדבר אשר יגידו לך מן המקום ההוא אשר יבחר ידוד ושמרת לעשות ככל אשר יורוך: (יא) על פי התורה אשר יורוך ועל המשפט אשר יאמרו לך תעשה לא תסור מן הדבר אשר יגידו לך ימין ושמאל: (יב) והאיש אשר יעשה בזדון לבלתי שמע אל הכהן העמד לשרת שם את ידוד אלהיך או אל השפט ומת האיש ההוא ובערת הרע מישראל: (יג) וכל העם ישמעו ויראו ולא יזידון עוד: ומשם נלמדו הדברים לממשיכי דרכם של חכמים.